b'\n_START_ARTICLE_\nSprinttitalli\n_START_PARAGRAPH_\nSprinttitalli on vuonna 2013 perustettu urheilutalli, jonka teht\xc3\xa4v\xc3\xa4n\xc3\xa4 on auttaa yleisesti huippu-urheilijoita saavuttamaan menestymist\xc3\xa4 kansallisella ja kansainv\xc3\xa4lisell\xc3\xa4 tasolla. Sprinttitalli perustettiin Marko Malvelan ja h\xc3\xa4nen uintiryhm\xc3\xa4ns\xc3\xa4 erkaannuttua Swimming Jyv\xc3\xa4skyl\xc3\xa4n valmennusj\xc3\xa4rjestelm\xc3\xa4st\xc3\xa4. Perustajat hakivat mallia, jossa uinnissa pystytt\xc3\xa4isiin tekem\xc3\xa4\xc3\xa4n yhteisty\xc3\xb6t\xc3\xa4 perusseurojen kanssa, mutta huomattavasti fokusoidummin ja joustavammin. _NEWLINE_Sprinttitalli on sitoutumaton ja riippumaton rekister\xc3\xb6ity yhdistys. Se ei ole Uimaliiton j\xc3\xa4senseura._NEWLINE_Vuonna 2014 talli otti ensimm\xc3\xa4isen kansainv\xc3\xa4lisen mitalin, kun A-P Liukkonen ui pronssia 50 metrin vapaauinnissa EM-kilpailuissa Berliiniss\xc3\xa4. Lis\xc3\xa4ksi Mimosa Jallow ui MM-finaalissa viestiss\xc3\xa4 (lyhyt rata, Doha). Talli on ollut voittamassa edustamilleen seuroille useita kansallisia mestaruuksia ja - enn\xc3\xa4tyksi\xc3\xa4._NEWLINE_Marlene Niemi on uinut EM- mitalin naisten vapaauintiviestiss\xc3\xa4 lyhyell\xc3\xa4 radalla._NEWLINE_Tallissa ui vuonna 2018 16 uimaria. Lis\xc3\xa4ksi talli tekee valmennuksellista yhteisty\xc3\xb6t\xc3\xa4 useiden eri paikkakuntien kanssa. Tallissa ui uimareita muiden muassa Kampuksen Plaanista, Swimming Jyv\xc3\xa4skyl\xc3\xa4st\xc3\xa4, Espoon Cetuksesta, Oulun Uinnista ja Helsingfors Sims\xc3\xa4llskapista. Tallissa on vieraillut uimareita mm. Pieks\xc3\xa4m\xc3\xa4elt\xc3\xa4, J\xc3\xa4ms\xc3\xa4st\xc3\xa4, Tampereelta ja Turusta._NEWLINE_Talli tekee tiivist\xc3\xa4 yhteisty\xc3\xb6t\xc3\xa4 Jyv\xc3\xa4skyl\xc3\xa4n Kaupungin kanssa, jonka Ui Kes\xc3\xa4ksi Kuntoon - kampanjassa sill\xc3\xa4 on suuri rooli._NEWLINE_Tallin henkil\xc3\xb6st\xc3\xb6 t\xc3\xa4ll\xc3\xa4 hetkell\xc3\xa4:_NEWLINE_P\xc3\xa4\xc3\xa4valmentaja - Marko Malvela_NEWLINE_Muut valmentajat ja tukihenkil\xc3\xb6t: Mikko Alpola (apuvalmentaja), Pedro Valad\xc3\xa3o (fysiikkavalmentaja), Antti Rantanen (oheisharjoittelu), Jesse Pajari (fysioterapeutti)_NEWLINE_Johto: Sami Paavilainen (puheenjohtaja), Mikko Pirttim\xc3\xa4ki (varapuheenjohtaja, valmentaja)'